Blåhaj

Blåhaj er et mykt leketøy skapt og solgt av IKEA. Leketøyet er skapt til å ligne på en blåhai, og er laget med gjenvunnet polyester. Blåhaj har blitt kjent gjennom sosiale medier som en meme, og er også maskotten for IKEA i noen områder.

Produksjon og salg 
IKEA begynte å produsere Blåhaj en gang i løpet av 2014.

I løpet av september 2021, som svar til kunder som spurte om leketøyet, hevdet Twitter-brukere som representerte IKEA i Irland og i Singapore at Blåhaj-produktet kom til å bli fjernet fra salg i april 2022. Det ble senere bekreftet at produktet ikke lenger var på lager, eller var fjernet fra nettbutikker for IKEA i Kina, Taiwan og Singapore. IKEA klargjorde senere at leketøyet fortsatt ville være tilgjengelig i USA.

Kultur 

Blåhaj framtredde på sosiale medier i 2018, hvor brukere la ut vittige bilder av produktet i deres hjem. I løpet av denne tiden begynte Blåhaj også å bli assosiert med LHBT+, da spesielt transpersoner siden fargene på produktet ligner på transflagget. Selv om det ikke ble kunngjort, viste IKEA støtte for dette i en serie med reklamer støttende ovenfor folkeavstemningen om likekjønnet ekteskap i Sveits i 2021, som hadde Blåhaj i seg.

Leketøyet fortsetter å inspirere flere memer og innlegg på sosiale medier som Instagram, Twitter og TikTok, og er et populært produkt i flere områder. Blåhaj ble også vist i Marvel-serien Hawkeye.

På grunn av kunngjøringen om at salg av Blåhaj-produkter i noen områder skulle avsluttes, ble begrepet «Blåhaj» populært på sosiale medier da Blåhaj-fans påsto at leketøyet ble «utrydda» I en lignende hendelse ble leketøyet vist i noen IKEA-butikker i Hong Kong ved en framvisning av vakuumposer, som fikk lignende tilbakemeldinger.

IKEA har, ettersom produktet ble populært, produsert en samling med Blåhaj-handlenett som er solgt i noen områder, inkludert Taiwan og Malaysia. Blåhaj har også blitt brukt i IKEAs reklamemateriale. IKEA i Japan brukte leketøyet som en maskot i en kampanje for små leiligheter solgt av IKEA i området. I kampanjen er Blåhaj en eiendomsmegler som ser for seg en liten leilighet. IKEA i Malaysia og i Taiwan solgte bakverk som så ut som Blåhaj-leketøyet, fylt med røde bønner og sesam.

Fysiske egenskaper 
Blåhaj er et 100 cm-langt, mykt leketøy som ser ut som en blåhai, og er fylt med gjenvunnet polyester. Produktet kan vaskes i vaskemaskin på 40°C.

En mindre utgave av Blåhaj, med lengde på 55 cm, har begrenset tilgjengelighet.

Referanser

Eksterne lenker 

 

Leketøy
Internettfenomener
Fiktive dyr
Introduksjoner i 2014
Ikea